Държавен вестник, бр. 82, 2009 г., стр. 37

БРОЙ  82	
Д Ъ Р Ж А В Е Н  В Е С Т Н И К 	
СТР.  37  
или данни, които не е трябвало да бъдат 
предоставяни, това трябва да се нотифицира 
незабавно на договарящата страна получател 
или на договарящите страни получатели. Съ­
ответната договаряща страна или страните 
се задължават да коригират или заличат тези 
данни. Освен това предоставените лични 
данни трябва да бъдат коригирани, ако бъде 
установено, че са неправилни. Ако получа­
ващото юридическо лице има основание да 
смята, че предоставените данни са неправилни 
или следва да бъдат заличени, предоставя­
щият ги орган трябва да бъде информиран 
незабавно за това.
2. Данни, точността на които субектът на 
данните оспорва и чиято точност или неточ­
ност не може да бъде установена, трябва да 
се маркират с флагче по искане на субекта 
на данните в съответствие с националното 
законодателство на договарящите страни. Ако 
има флагче, то може да бъде отстранено при 
условията на националното законодателство 
на договарящите страни и само с разрешение 
на субекта на данните или на основата на 
решение на компетентния съд или на неза­
висимия орган за защита на данните.
3. Предоставените лични данни, които не 
следва да са предоставени или получени, трябва 
да бъдат заличени. Законно предоставените 
и получени данни трябва да бъдат заличени:
(1) ако не са или вече не са необходими 
за целта, за която са били предоставени; ако 
са предоставени лични данни, а не са били 
поискани, получаващият орган трябва неза­
бавно да провери дали данните са необходими 
за целите на предоставянето;
(2) след изтичане на максималния период 
за съхранение на данните, определен в наци­
оналното законодателство на предоставящата 
ги договаряща страна, ако предоставящият 
ги орган е информирал получаващия орган 
относно тези максимални периоди към мо­
мента на предоставяне на данните.
Ако има основание да се смята, че залича­
ването би накърнило интересите на субекта 
на данните, данните се блокират вместо да 
бъдат заличени в съответствие с националното 
законодателство. Блокираните данни могат да 
бъдат предоставени или използвани единствено 
за целта, за която данните не са заличени. 
Член 38
Технически и организационни мерки за защита 
на личните данни и сигурност на данните
1. Предоставящите и получаващите ин­
формация органи предприемат стъпки да 
гарантират, че личните данни са ефективно 
защитени срещу случайно или неразрешено 
разрушаване, случайна загуба, неразрешен 
достъп, неразрешена или случайна промяна 
и неразрешено разкриване на данни.
2. Особеностите на техническата специ­
фикация относно процедурата на автомати­
зирано търсене се уреждат в изпълнително 
споразумение по смисъла на член 44, който 
гарантира, че:
(1) се вземат съвременни технически 
мерки за гарантиране защитата на данните, 
и по-специално поверителността и целостта 
на данните;
(2) се използват процедури за шифроване 
и разрешение, признати от компетентните 
органи, когато се прибягва до общодостъпни 
мрежи, и
(3) допустимостта на търсене може да се 
провери в съответствие с член 39, параграфи 
2, 4 и 5.
Член 39
Протоколиране и регистрация; специални 
правила, уреждащи автоматизираното и не­
автоматизираното предоставяне
1. Всяка договаряща страна гарантира, че 
всяко неавтоматизирано предоставяне и всяко 
неавтоматизирано получаване на лични данни 
от органа, управляващ файла, и от търсещия 
информация орган се протоколира, за да се 
удостовери допустимостта на предоставяне 
на данните.  Протоколът съдържа следната 
информация:
(1) основанието за предоставяне;
(2) предоставените данни;
(3) датата на предоставяне; и
(4) наименованието или компетенцията 
на търсещия информация орган и на органа, 
управляващ файла.
2. За автоматизираното търсене за данни 
е приложимо следното на основание членове 
3, 9 и 12 или за автоматизираното сравняване 
в съответствие с член 4:
(1) само специално упълномощени служи­
тели на национални бюра за контакт могат 
да извършват автоматизирано търсене или 
сравняване; списъкът на служителите, упълно­
мощени да извършват автоматизирано търсене 
или сравняване, се предоставя при поискване 
от контролните органи, цитирани в параграф 
5 по-долу, и от други договарящи страни;
(2) всяка договаряща страна гарантира, че 
всяко предоставяне и получаване на лични 
данни от органа, управляващ файла, и от 
търсещия информация орган се регистрира, 
включително съобщението за това, дали има 
или не попадение; записът включва следната 
информация:
а) предоставените данни;
б) дата и точното време на предоставяне, и
в) наименованието или компетенцията на 
търсещия информация орган и на органа, 
управляващ файла.
Търсещият информация орган записва освен 
това основанието за търсене или предоста­
вяне, както и идентифициращата отметка на